नवजोत सिद्धू ने शायराना अंदाज में दी राहुल को बधाई,बताया बब्बर शेर
Updated: 04 Dec, 2017 01:34 PM
नई दिल्ली/जालंधरः कांग्रेस अध्यक्ष पद के चुनाव के लिए राहुल गांधी ने सोमवार को पर्चा भरा। राहुल का अध्यक्ष बनना तय है, लेकिन उनके चुनाव पर जमकर राजनीतिक बयानबाजी हो रही है। एक तरफ कांग्रेस जहां इस चुनाव प्रक्रिया को पूरी तरह से लोकतांत्रित और राहुल को पद के लिए योग्य बता रही है, दूसरी तरफ बीजेपी वंशवाद की राजनीति पर हमले कर रही है।
इस दौरान बीजेपी से कांग्रेस में शामिल हुए नवजोत सिंह सिद्धू ने भी अपने अंदाज में राहुल गांधी को बधाई दी। उन्होंने कहा, '100 भेड़ों के आगे एक शेर लगाओ तो भेड़ भी शेर हो जाती हैं और 100 शेरों के आगे एक भेड़ लगा तो शेर ढेर हो जाते हैं। यहां शेर नहीं बब्बर शेर है।'
वहीं पंजाब के सी.एम. कैप्टन अमरेंद्र सिंह भी इस मौके पर दिल्ली में मौजूद हैं। उन्होंने राहुल गांधी को अध्यक्ष बनने के लिए अग्रिम शुभकामनाएं दीं और कहा कि वह पी.एम. बनने के योग्य हैं। सिंह ने कहा, 'अगर आप मुझसे पूछे तो मैं कहूंगा कि राहुल गांधी में पी.एम. बनने के गुण हैं और वह बहुत अच्छे प्रधानमंत्री बनेंगे।' राजस्थान के पूर्व सीएम अशोक गहलोत ने कहा, 'चुनाव में सभी निर्धारित प्रक्रिया का पालन किया गया है।'
Really happy to sign nomination papers proposing @OfficeOfRG for @INCIndia presidentship. It’s a good sign for the party and I’m sure he’ll do extremely well. I wish him all the best. pic.twitter.com/yOlEfMnwcu
— Capt.Amarinder Singh (@capt_amarinder) December 3, 2017
राहुल को लेकर जहां कांग्रेसी खेमे में जहां उत्साह का माहौल है तो बीजेपी ने राहुल के खिलाफ मोर्चा खोल रखा है। बीजेपी भी राहुल गांधी के चयन पर लगातार सवाल उठा रही है।